**Dôvodová správa**

**B. Osobitná časť**

1. [príloha č.2]

Cieľom návrhu nariadenia vlády je upraviť poplatky za uloženie stavebných a demolačných odpadov na skládky odpadov (ďalej len „poplatky“) tak, aby úprava poplatkov znevýhodňovala uloženie odpadov na skládky odpadov pre ich zhodnotením/recykláciou. Úprava poplatkov súvisí s hlavným cieľom reformy nakladania so stavebným odpadom a odpadom z demolácii, ktorou sa má zvýšiť potenciál obehového hospodárstva v oblasti stavebného odpadu a sektoru stavebníctva, čo má viesť k vyššej miere recyklácie a predchádzaniu vzniku stavebného odpadu. V Slovenskej republike disponujeme dostatočnou kapacitou zariadení na zhodnocovanie a recykláciu stavebných odpadov. Prevažná väčšina uvedených zariadení je mobilných zariadení na úpravu alebo recykláciu odpadov, čo zabezpečí celoplošné pokrytie územia republiky. Predpokladá sa, že uvedené opatrenie podporí aj podnikateľské aktivity v oblasti zhodnocovania stavebných odpadov a tým navýši kapacity na zhodnocovanie.

Od navrhovanej účinnosti nariadenia sa postupne zvyšujú poplatky v položkách 1 až 3 pre jednotlivé druhy odpadov uvedených v tabuľke tejto prílohy na úroveň od 8 eur do 25 eur. Pre položky 4 až 8 ostávajú na rovnakej úrovni ako v roku 2021 resp. v prvom polroku 2022, pričom poplatky pri týchto položkách zostávajú na rovnakej úrovni aj naďalej. Predkladateľ zvyšuje poplatky v roku 2023 na úroveň od 10 eur do 30 eur a od roku 2024 na úroveň od 15 eur do 35 eur.

**K čl. II** [účinnosť]

Dátum účinnosti návrhu nariadenia je navrhnutý na 1. júla 2022 z dôvodu priamej väzby na reformu nakladania so stavebným a demolačným odpadom.